
EXPUNERE DE MOTIVE PRIVIND OPORTUNITATEA 
PROIECTULUI DE HOTĂRÂRE 

Proiect de hotărâre privind  completarea anexei la  Hotărârea  Consiliului Local al Municipiului Timișoara nr.254/23.04.2013 , privind stabilirea tarifelor de baza pe m.p. la chiriile pentru spațiile cu altă destinație decât aceea de locuință aflate în administrarea Consiliului Local al Municipiului Timișoara,  cu spațiul SAD atribuit spre închiriere Asociației Foștilor Refugiați, Strămutați și Expulzați din  Ardealul de Nord la un tarif de închiriere de  0,88 lei /lună /m.p 

	Asociația Foștilor Refugiați, Strămutați și Expulzați din  Ardealul de Nord  A.R.D.E.A.N este o organizație non-profit înființată în anul 2001, în baza OG nr.26/2000, al cărei scop este de a reuni persoanele refugiate ,strămutate și expulzate în urma Dictatului de la Viena din 30 august 1940 ,de a proteja drepturile și interesele  acestora și pentru desfășurarea activităților organizate în folosul membrilor asociației .
	Prin Hotărârea Consiliului Local al Municipiului Timișoara nr.47/15.02.2019 a fost aprobată închirierea prin atribuire directă a spațiului cu altă destinație  situat in Timișoara  str. Amforei nr.6, pe o perioadă de 3 ani către Asociația Fostilor Refugiați, Strămutați și Expulzați din  Ardealul De Nord - A.R.D.E.A.N la un tarif de 2,06 euro /lună /m.p, respectiv un cuantum al chirieri de 106 euro lunar .
Prin cererile  cu numărul SC2019-002655/04.02.2019 și   SC2019-005830/11.03.2019, Asociația Foștilor Refugiați, Strămutați și Expulzați din  Ardealul de Nord  a solicitat atribuirea spațiului situat în Timișoara ,str. Amforei , nr.6 la un tarif de închiriere de 0,88 lei/m.p /lună  , datorită posibilităților financiare reduse ale Asociației .
Pentru a veni în întîmpinarea solicitărilor Asociației și în semn de prețuire a membrilor Asociației Foștilor Refugiați, Strămutați și Expulzați din  Ardealul De Nord, Dl.consilier Lorenzo Barabas a înaintat propunerea privind completarea Anexei la  Hotărârea  Consiliului Local al Municipiului Timișoara nr.254/23.04.2013 privind stabilirea tarifelor de baza pe m.p. la chiriile pentru spațiile cu altă destinație decât aceea de locuință aflate în administrarea Consiliului Local al Municipiului Timișoara,  cu spațiul SAD atribuit spre închiriere către Asociația Foștilor Refugiați, Strămutați și Expulzați din  Ardealul de Nord.
	Apreciem că Proiectul de hotărâre privind  completarea anexei la  Hotărârea  Consiliului Local al Municipiului Timișoara nr.254/23.04.2013 privind stabilirea tarifelor de bază, pe m.p. la chiriile pentru spațiile cu altă destinație decât aceea de locuință aflate în administrarea Consiliului Local al Municipiului Timișoara,  cu spațiul SAD închiriat Asociației Foștilor Refugiați, Strămutați și Expulzați din  Ardealul de Nord la un tarif de 0,88 lei/lună/m.p , îndeplineste condițiile pentru a fi supus dezbaterii și aprobării în plenul Consiliului Local al Municipiului Timișoara. 

